# Lisa Cholodenko

Lisa Cholodenko (Los Angeles, Califòrnia, 5 de juny de 1964) és una directora i guionista de cinema estatunidenca, i membre de la junta de govern de l'Acadèmia de les Arts i les Ciències Cinematogràfiques. És coneguda per la seva aclamada pel·lícula The Kids Are All Right (2010), que va estar nominada a diversos premis, d'entre els quals quatre Oscars, quatre Globus d'Or i quatre BAFTA.

## Biografia

Cholodenko va créixer a la Vall de San Fernando, a Califòrnia, però va començar la seva carrera cinematogràfica a Nova York a principis dels anys 90, on va fer d'assistent de producció a les pel·lícules Boyz n the Hood de John Singleton, el 1991, i Used People de Beeban Kidron, el 1992. Posteriorment va estudiar a la Columbia University School of the Arts, on va fer un màster en direcció i guió. Després de tres curtmetratges va dirigir el seu primer llargmetratge, High Art (1998), protagonitzat per Ally Sheedy i Radha Mitchell. El 2002, un cop acabada la seva segona pel·lícula, Laurel Canyon, va decidir instal·lar-se a Los Angeles de manera permanent.
És parella de la guitarrista i cantautora Wendy Melvoin, amb qui té un fill, Calder, a través d'un donant d'esperma anònim. En l'època en què estava intentant quedar-se embarassada es va trobar amb el guionista Stuart Blumberg, que havia estat donant durant l'època universitària, i van decidir escriure una història junts; així va néixer el guió de The Kids Are All Right, que es va dur a la pantalla gran cinc anys més tard.

## Filmografia

| Any | Títol | Com a | Com a | Com a | Com a | Notes |
| Any | Títol | Directora | Guionista | Muntadora | Productora | Notes |
| 1994 | Souvenir (curtmetratge) | Sí | Sí | | Sí | |
| 1994 | Crawl (curtmetratge) | | | | Sí | |
| 1997 | Dinner Party (curtmetratge) | Sí | Sí | Sí | | |
| 1998 | High Art | Sí | Sí | | | |
| 1999 | Homicide: Life on the Street (episodi "The Same Coin") | Sí | | | | |
| 2001 | Six Feet Under (episodi "Familia") | Sí | | | | |
| 2002 | Push, Nevada (episodi "The Letter of the Law") | Sí | | | | |
| 2002 | Laurel Canyon | Sí | Sí | | | |
| 2004 | Cavedweller | Sí | | | | |
| 2005 | The L Word (episodi "Lynch Pin") | Sí | | | | |
| 2010 | Hung | Sí | | | | |
| 2010 | The Kids Are All Right | Sí | Sí | | | Nominació − Oscar al millor guió original Nominació − Globus d'Or al millor guió Nominació − BAFTA al millor guió original |
També ha col·laborat en pel·lícules com Boyz n the Hood (1991), Used People (1992), The Incredibly True Adventure of Two Girls in Love (1995) i Some of These Days (curtmetratge, 1996).

## Referències

* ↑ AMPAS. Academy Elects 2012 – 2013 Board Of Governors 17 de juliol de 2012 (anglès)
* 1 2 A Figure of Speech a The New York Times, 25 de febrer de 2011 (anglès)
* 1 2 Toumarkine, Doris «Family dynamic: Lisa Cholodenko explores modern parenthood in 'The Kids Are All Right'». Film Journal International, 28-06-2010 [Consulta: 29 juny 2010]. (anglès)
* ↑ Puente, Maria «Hollywood now opening arms to gay characters, families». USA Today, 24-08-2010. (anglès)
* ↑ O'Hehir, Andrew. «Sundance: Guy-sex and the modern lesbian». Salon, 29-01-2010. [Consulta: 27 abril 2010]. (anglès)
* ↑ Horn, John «'The Kids Are All Right' is an appropriate opener for the Los Angeles Film Festival». Los Angeles Times, 17-06-2010 [Consulta: 17 juny 2010]. (anglès)
* ↑ Interview: Lisa Cholodenko a A.V. Club, 6 de juliol de 2010 (anglès)

## Enllaços externs

* Antidote Films Arxivat 2009-02-28 a Wayback Machine. la seva productora (anglès)